CELEX: 32020D1222(02)
Language: bg
Date: 2020-12-18 00:00:00
Title: Решение на Съвета от 18 декември 2020 година за назначаване на председател на Европейския консултативен съвет за статистическо управление 2020/C 445/01

22.12.2020   
               
               
                  BG
               
               
                  Официален вестник на Европейския съюз
               
               
                  C 445/1
               
            
         РЕШЕНИЕ НА СЪВЕТА
         от 18 декември 2020 година
         за назначаване на председател на Европейския консултативен съвет за статистическо управление
         (2020/C 445/01)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Решение № 235/2008/ЕО на Европейския парламент и на Съвета от 11 март 2008 г. за създаване на Европейски консултативен съвет за статистическо управление (1), и по-специално член 3 от него,
         като взе предвид становището на Европейската комисия,
         като взе предвид одобрението на Европейския парламент,
         като има предвид, че:
         
                     (1)
                  
                  
                     С решение от 18 декември 2017 г. (2) Съветът назначи г-н Enrico GIOVANNINI за председател на Европейския консултативен съвет за статистическо управление за срок от три години, считано от 1 февруари 2018 г.
                  
               
                     (2)
                  
                  
                     Мандатът на г-н Enrico GIOVANNINI изтича на 31 януари 2021 г. Следователно е необходимо да бъде назначен нов председател, който да встъпи в длъжност след изтичането на посочения мандат.
                  
               
                     (3)
                  
                  
                     В член 3, параграф 3 от Решение № 235/2008/EО се посочва, че председателят не може да бъде действащ служител в национална статистическа служба или в Комисията,
                  
               ПРИЕ НАСТОЯЩОТО РЕШЕНИЕ:
         
            Член 1
            Г-н Aurel SCHUBERT се назначава за председател на Европейския консултативен съвет за статистическо управление за срок от три години, считано от 1 февруари 2021 г.
         
         
            Член 2
            Настоящото решение влиза в сила на третия ден след публикуването му в Официален вестник на Европейския съюз.
         
         
            Съставено в Брюксел на 18 декември 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  ОВ L 73, 15.3.2008 г., стр. 17.
         
            (2)  Решение на Съвета от 18 декември 2017 г. за назначаване на председател на Европейския консултативен съвет за статистическо управление (ОВ C 439, 20.12.2017 г., стр. 7).